section_heading: Povijest
paragraph_text: Otoke su od 15. stoljeća naseljavali i islamizirali Arapi. Nakon kratkotrajne okupacije Portugalaca (1500. – 1506.) i njihova protjerivanja na otočje doseljava se veci broj Bantu-crnaca s afričkog kopna. Od 18. stoljeća dolaze stanovnici s Madagaskara, a od sredine 19. stoljeća otoci su postali francuski protektorat. U prvoj polovici 20. stoljeća francuska kolonija, od 1958. francuski prekomorski teritorij. Godine 1975. proglašena je nezavisnost na području naseljenom muslimanskim stanovništvom, dok je otok Mayotte ostao francuski posjed.